**A büntetés-végrehajtás országos parancsnokának**

**12/2017. (II. 6.) OP**

***s z a k u t a s í t á s a***

***a fogvatartotti fórumok egységes végrehajtásáról***

A büntetés-végrehajtási szervezet belső szabályozási tevékenységéről szóló 2/2013. (IX.13.) BVOP utasítás 7. pontja alapján - figyelemmel a büntetések, az intézkedések, egyes kényszerintézkedések és a szabálysértési elzárás végrehajtásáról szóló 2013. évi CCXL. törvény 122.§ o) pontjára, valamint a szabadságvesztés, az elzárás, az előzetes letartóztatás és a rendbírság helyébe lépő elzárás végrehajtásának részletes szabályairól szóló 16/2014. (XII. 19.) IM rendeletre - a fogvatartotti fórumok egységes végrehajtása érdekében az alábbi szakutasítást adom ki.

1. **FEJEZET**

**Általános rendelkezések**

1. A szakutasítás hatálya kiterjed a bv. intézetekre és intézményekre (a továbbiakban: bv. intézet).
2. **FEJEZET**

**A fogvatartotti fórum végrehajtásának általános elvei**

1. A fogvatartotti fórum célja: a fogvatartottak széleskörű, vezetői szintű tájékoztatása, valamint a fogvatartást érintő kérdések, problémák közösségi formában történő előterjesztésének biztosítása a fogvatartottak önkéntes jogkövetése, együttműködése érdekében.
2. A fórum feladata
3. információ nyújtása a fogvatartást érintő kérdésekről;
4. növekvő motiváció, egyfajta morál megteremtése a kommunikációban;
5. közvetlen, személyes kontaktus kialakítása, biztosítása az intézet vezetője, a szakterületi vezetők és a fogvatartotti állomány között;
6. a fogvatartottakat általánosan foglalkoztató problémák megismerése;
7. az elvárások hatékonyabb formában történő közlése, ezáltal is elősegítve a fogvatartás biztonságának érvényesülését;
8. reintegrációs folyamat, programok, így különösen az elítéltek munkáltatásának, terápiás foglalkoztatásának, oktatásának elősegítése;
9. ösztönző rendszer működésének elősegítése;
10. a jóvátételi tevékenység szerepének kiemelése;
11. a fogvatartotti közösségvezetők aktív szerepvállalása az információk átadásával, ezáltal is fejlesztve felelősségérzetüket, fenntartva önbecsülésüket.
12. A végrehajtás általános elvei
13. A fórumon lehetőséget kell biztosítani a fogvatartottakat érintő általános, közösséget érintő problémák (pl.: elhelyezés, ellátás, foglalkoztatás, képzés, szabadidős, kulturális, programok stb.) felvetésére, a végrehajtás egyéb szabályaival összefüggő változások vezetői szintű ismertetésére.
14. A fórum szakmai sikerét erősíti, ha a helyszínen felmerült kérdésekre is reagál a bv. intézet vezetője.
15. A fórum, mint közösségi program nem lehet alkalmas a fogvatartottak egyéni kérelmeinek, panaszainak elbírálására, a fogvatartás általános szabályaival, rendelkezéseivel - különös tekintettel a biztonsági szabályokra - ellentétes kérdések megvitatására.
16. A részvétel a fogvatartottaknak önkéntes, azt nem lehet "kötelezővé" tenni. A jelentkezők részére - a biztonsági okból közösségi foglalkozásoktól eltiltottak kivételével - a megjelenés lehetőségét biztosítani kell.
17. A fórumon értékelni kell a magatartási mutatókat, ismertetni kell a fegyelmi ügyekben tapasztalt tendenciákat, a leggyakoribb fegyelemsértéseket, kiemelve azokat, amelyek egyben bűncselekményt is megvalósítottak.
18. A jutalmazási helyzet vonatkozásában az értékelt időszak pozitív tendenciáinak kiemelése is szükséges.
19. A fórumok alkalmazásával a dinamikus biztonság szempontrendszerének alternatívája körvonalazódhat ki.
20. **FEJEZET**

**A fogvatartotti fórum részletes szabályai**

1. Időpont, ütemezés
2. Fórumot rendszeresen, de legalább 6 havonta kell tartani. Szükség esetén, soron kívüli fórum is szervezhető (pl.: jogszabályi, vagy az intézetet érintő egyéb változások, rendkívüli események kapcsán, stb.).
3. A fórumok időpontját az intézeti munkatervben kell rögzíteni.
4. A tervezett időpont előtt egyeztetni kell a fórumon részt vevő vezetőkkel, szakterületek képviselőivel. Ezt követően kerül sor a fogvatartottak tájékoztatására pl.: a bv. intézet rendelkezésére álló technikai eszközök (zárt láncú televízió, rádió, faliújság, stb.) és a személyi állomány (elsősorban a reintegrációs tisztek) útján.
5. A tájékoztatásnak tartalmaznia kell a program időpontját (év, hónap, nap, óra), helyét, a felvetések leadásának módját és dátumát, a jelentkezés határidejét.
6. A fórum helyszínét a bv. intézet helyi adottságait figyelembe véve kell kijelölni, tekintettel a résztvevő fogvatartotti csoport összetételére, létszámára. A helyszín lehet:
7. a kultúrterem, étterem, tornaterem, látogató helyiség;
8. séta - vagy sportudvar.
9. Az előkészítés határidős feladatai
10. A fogvatartottak írásban megfogalmazott kérdéseiket átadják a reintegrációs tisztek részére, akik összegyűjtik, rendszerezik, majd gondoskodnak arról, hogy azok eljussanak a bv. intézet vezetőjéhez; vagy az intézetben erre a célra rendszeresített fórumládába helyezik.
11. A reintegrációs tisztek a kihirdetés tényét a csoportos foglalkozás menüpont alatt rögzítik a számítógépes nyilvántartási rendszerben.
12. A felmerülő kérdések alapján a bv. intézet vezetője felkészül a válaszadásra, vagy kijelöli arra az egyes szakterületek vezetőit, valamint felkérhet külső szakembert is.
13. Szakterületek feladatai
14. Biztonsági Osztály
15. Biztosítja a helyszínt, a fogvatartottak felügyeletét, mozgatását.

ab) Felkészül egy esetleges, tömeggel szembeni intézkedés foganatosítására.

ac) Az osztályvezető felkészül a bv. intézet vezetője által megjelölt, szakterületét érintő kérdések megválaszolására.

1. Büntetés-végrehajtási Osztály

ba) Tájékoztatja a fogvatartottakat a fórum idejéről.

1. Összegyűjti, rendszerezi, feldolgozza a felvetéseket, és továbbítja a bv. intézet vezetőjéhez.

bc) Elkészíti a fórum meghívóit, felterjesztésükről, elküldésükről gondoskodik.

bd) Névsort készít a résztvevő fogvatartottakról.

be) Az osztályvezető felkészül a parancsnok által meghatározott, szakterületét érintő kérdések megválaszolására, fegyelmi jogkör gyakorlójaként az eltelt időszak értékelésére (fegyelmi, jutalmi helyzet), kijelöli szakterületéről a fórumon résztvevők körét.

bf) A biztonsági osztályvezetővel közösen elkészíti a Fórum Levezetési Tervét (1. melléklet).

1. Egészségügyi szakterület

ca) Szükség esetén egészségügyi ellátást biztosít.

cb) Felkészül a bv. intézet vezetője által megjelölt, szakterületet érintő kérdések megválaszolására, kijelöli szakterületéről a résztvevők körét.

1. Gazdasági osztály/szervezet

da) Biztosítja a tárgyi feltételeket.

db) A gazdasági vezető felkészül a bv. intézet vezetője által megjelölt, szakterületét érintő kérdések megválaszolására, vagy kijelöli arra az illetékes személyt (pl.: élelmezésvezető), továbbá meghatározza szakterületéről a fórumon résztvevők körét.

1. Fogvatartottakat foglalkoztató gazdasági társaság ügyvezető igazgatója

ea) Részt vesz a fórumon és reagál a felvetésekre, vagy kijelöli azt a személyt, aki a fogvatartotti munkáltatással összefüggő kérdésekre válaszol.

1. A fórum résztvevői
	1. A személyi állomány részéről:
		* 1. a bv. intézet vezetője,

ab) a bv. intézettel együttműködő, a fogvatartottak foglalkoztatására alapított gazdasági társaság ügyvezető igazgatója, vagy az általa kijelölt személy,

ac) bv. osztályvezető.

* 1. Kijelölés, vagy témában való érintettség alapján:

ba) parancsnokhelyettes(ek);

1. gazdasági vezető és/vagy az általa meghatározott személy (pénzügy, élelmezés, stb.);

bc) egészségügyi szakterület képviselője;

bd) biztonsági osztályvezető;

be) bűnügyi nyilvántartó képviselője;

bf) az intézet lelkésze;

bg) pszichológus(ok);

bh) reintegrációs tiszt(ek);

bi) körlet-főfelügyelő;

bj) fegyelmi jogkör gyakorlója (ha nem azonos büntetés-végrehajtási osztály vezetőjével);

bk) büntetés-végrehajtási pártfogó felügyelő;

bl) nyomozó és fegyelmi tiszt;

bm) a bv. intézet vezetője által kijelölt személy(ek).

* 1. Külső meghívottak:

ca) bv. bíró;

cb) bv. ügyész;

1. munkaügyi központ munkatársa(i);

cd) jogi segítségnyújtó szolgálat képviselője;

ce) fogvatartottak foglalkoztatásában közreműködő egyesületek, szervezetek képviselői;

cf) a szociális ellátó rendszer képviselői.

* 1. A fogvatartottak köréből:

da) önként jelentkező fogvatartottak,

db) zárkamegbízottak,

dc) a fórumhoz előzetesen kérdést intéző fogvatartottak,

de) sajátos kezelési igényű fogvatartottak számára kialakított részlegek képviselői.

1. A fórumon való részvétel során minden esetben biztosítani kell, hogy a fogvatartottakra vonatkozó (a Bv. tv-ben meghatározott) elkülönítési szabályok érvényesüljenek.
2. A fórum lebonyolítása
	1. A fórumot a bv. intézet vezetője (távollétében a szervezetszerű helyettese) irányítja.
	2. A fórum lebonyolítása a Levezetési Terv alapján történik, melyről jegyzőkönyv készül.
	3. A fórumnak tárgyszerűségen kell alapulnia, a felvetett problémát indulatmentes kommunikációval kell levezetni. A felszólalásokban a közérthetőségre kell törekedni.
	4. A bv. intézet vezetője kijelöli a komplett koordinációért (szervezés, előkészítés, utómunkák stb.) felelős személyt, aki moderátor szerepet is betölthet.
	5. A (moderátori) bevezetőt követően a bv. intézet vezetője az előző fórumon elhangzottakról, és azok megvalósulásáról ad tájékoztatást (pl.: intézkedések, események stb.). Ezt követően az érintett osztályvezetők, valamint a kijelölt személyek - szükség esetén történő bevonásával - az összegyűjtött fogvatartotti kérdésekre adnak választ a Levezetési Tervben meghatározottak szerint.
	6. A fogvatartottak ezek után az elhangzottakkal kapcsolatban észrevételeiket megtehetik, hozzászólhatnak a közösséget érintő témákhoz, valamint aktuális felvetésekkel élhetnek.
	7. A bv. intézet vezetőjének döntése szerint, a szakterületi vezetők előzetes egyeztetés alapján reagálnak a hozzászólásokra, szükség esetén a felvetéseket kivizsgálásra utalják és a következő fórum keretében tájékoztatást adnak azok eredményéről.
	8. A lehetőségek és a technikai feltételek megléte esetén rögzíteni lehet az esemény gyakorlati végrehajtását, majd azt a teljes fogvatartotti populációnak indokolt bemutatni. (pl.: zártláncú tv hálózat igénybe vétele, közösségi helyiségekben történő vetítés).
3. **FEJEZET
A fogvatartotti fórum speciális szabályai**
4. A fórum végrehajtását a bv. intézetek önállóan szervezik.
5. A bv. intézetek szervezhetnek speciális fórumokat is, amelyek témájuktól függően kiterjedhetnek a teljes fogvatartotti állományra, vagy speciális fogvatartotti csoportokra (pl.: szabadulás előtt állók, stb.). A speciális fórumok sajátossága, hogy konkrét témákat dolgoznak fel a bv. intézet vezetője által kijelölt szakterületi vezető szervezésével.
6. A fórum helyszínének kijelölésekor figyelembe kell venni a résztvevő fogvatartottak létszámát, összetételét, egy esetleges rendkívüli esemény kialakulásának kockázatát. A jelentkezők létszámától függően "szabad tér" is kijelölhető, de ilyen esetben a Levezetési Tervet ki kell egészíteni speciális biztosítási feladatokkal, intézkedésekkel is.
7. A meghatározott elkülönítésen túl az előzetesen letartóztatott fogvatartottak esetében a bűntársak elkülönítését - a rendelkezési jogkör gyakorlója utasításának megfelelően - biztosítani kell. Amennyiben az előírt elkülönítési szabályok a fórum keretében nem garantálhatók, a részvétel lehetőségét meg kell tagadni, erről egyéni foglalkozás keretében kell a fogvatartottat tájékoztatni.
8. Biztonsági részlegen vagy zárkában elhelyezett, magánelzárás fenyítést töltő, tanúvédelmi programban résztvevő, valamint az egyéni kezelési utasítással rendelkező fogvatartottak a fórumon nem vehetnek részt.
9. Közérdekű kérdések, felvetések benyújtására ezen fogvatartottak számára is lehetőséget kell biztosítani, az ő tájékoztatásuk azonban kizárólag egyéni foglalkozás keretében történhet.
10. A magas biztonsági kockázatba sorolt fogvatartottak részvételének engedélyezése egyedi elbírálást igényel.
11. Több objektumból álló bv. intézetek esetében a gyakorlati végrehajtás specialitásait a helyi szintű szabályozásban meg kell jeleníteni.
12. A speciális fogvatartotti csoportok (pl.: gyógyító-terápiás részleg, anya-gyermek részlegen elhelyezettek stb.) részére szervezett fórumok időpontjának kijelölésekor figyelembe kell venni a csoportba helyezettek áltagostól eltérő napirendjét, a rájuk vonatkozó speciális előírásokat.
13. A hosszú időre ítéltek részlegére (Hosszúidős Speciális Rezsim) helyezett elítéltek számára egyedi mérlegelés alapján kell a fórumon való részvétel ügyében dönteni.
14. Az IMEI-ben elhelyezett kényszergyógykezelt, ideiglenesen kényszergyógykezelt, fogvatartottak részére fórumok megrendezése nem kötelező érvényű. A foglalkozás megrendezése esetén a végrehajtásra a jelen szakutasításban meghatározottak az irányadóak. A fórum indokoltságának, gyakoriságának eldöntése a bv. intézet vezetőjének hatáskörébe tartozik.
15. Gyógykezelés céljából a bv. intézetezet egészségügyi intézeteibe - pl.: Bv. Központi Kórház Tököl, Krónikus Utókezelő Részleg Szegedi Fegyház és Börtön (Nagyfa) - beutalt fogvatartottak részére, az ezen szakutasításban meghatározottak szerint akkor kell fórumot szervezni, ha a hosszú időtartamú gyógykezelésben részesülő betegek egészségi állapotához igazodó feltételek és körülmények biztosíthatóak. Ebben az esetben a bv. intézet vezetője saját hatáskörben dönt arról, hogy közösen, vagy külön kerül megrendezésre a fórum.
16. **FEJEZET
A fogvatartotti fórum utómunkálatai**
17. A fórumról készített jegyzőkönyv alapján öt munkanapon belül Emlékeztetőt (2. melléklet) kell készíteni. Az elkészítésért felelős személy a bv. osztály vezetője.
18. Az Emlékeztetőnek tartalmaznia kell:
19. a fórum menetét,
20. a felvetett problémákat, kérdéseket,
21. a kérdésekre adott válaszokat, intézkedéseket.
22. A bv. osztály vezetője terjeszti elő az elkészült emlékeztetőt jóváhagyásra. Ezt követően az elhangzott kérdésekre, problémákra adott válaszok alapján az érintett osztályok vezetőinek bevonásával 5 munkanapon belül - szükség szerint -, intézkedési tervet kell készíteni.
23. A fórumon értékelni kell az előző fórum során felmerült problémákra adott válaszok, intézkedések megvalósulását és azok eredményességét.
24. Osztályvezetői értekezleten is elemezni kell a szükség esetén elrendelt vizsgálat(ok) eredményeit.
25. A fórum tapasztalatait, a meghozott döntéseket a résztvevő vezetők kötelesek az alárendeltségükbe tartozó személyi állomány tagjaival is feldolgoztatni.
26. Azon fogvatartottak részére, akik jelezték problémáikat, de önhibájukon kívül (pl. szállítás, egészségügyi ok, munkáltatás, stb.) nem tudtak részt venni a fórumon, a reintegrációs tisztek kötelesek tájékoztatást adni a jegyzőkönyv alapján, amit a számítógépes nyilvántartási rendszerben egyéni foglalkozásként rögzíteni kell.
27. A fórumról készült írásos anyagokat (pl.: Levezetési Terv; Emlékeztető) az iratkezelés szabályai szerint kell tárolni.
28. A fórum végrehajtásának tervezett időpontja előtt 10 nappal a bv. intézet vezetője köteles jelentést tenni, továbbá – amennyiben az ott elhangzottak alapján a 27. pontban meghatározott intézkedési terv készítése szükséges – a fórumról készített emlékeztető és az intézkedési terv egy példányát, a végrehajtást követő 5 munkanapon belül fel kell terjeszteni (kizárólag elektronikus úton a Robotzsaru - NOVA-SZEÜSZ rendszeren keresztül) a Büntetés-végrehajtás Országos Parancsnoksága Fogvatartási Ügyek Szolgálatának vezetője részére.
29. A soron kívüli fórum esetében a 10 napos határidőtől el lehet tekinteni, de a tájékoztatást a BVOP Fogvatartási Ügyek Szolgálata felé végre kell hajtani.

**V. FEJEZET**

**Záró rendelkezések**

1. Jelen szakutasítás a közzétételt követő napon lép hatályba.
2. A bv. intézet a szakutasítás hatályba lépését követő 30 napon belül a helyi intézkedést köteles felülvizsgálni és jelen szakutasításnak megfelelően módosítani.
3. Hatályát veszti a fogvatartotti fórumok egységes végrehajtásáról szóló 55/2014. (XII.30.) számú szakutasítás.

**Dr. Tóth Tamás bv. vezérőrnagy**

**országos parancsnok**

Mellékletek:

1. számú melléklet: [Fórum Levezetési Terv](http://bv.gov.hu/admin/download/f/98/b1000/2017_12szu-m01.docx)

2. számú melléklet: [Fórum Emlékeztető](http://bv.gov.hu/admin/download/0/a8/b1000/2017_12szu-m02.docx)